След като и последният слой боя в дома ви изсъхне напълно, може да се окажете неприятно изненадани от подтона, който се е показал. Самият подтон представлява онзи цвят, който се „крие“ под основния цвят и до голяма степен от него зависи дали конкретния цвят латекс ще се комбинира с останалите.
Единственият сигурен начин да разберете какъв е подтонът на конкретния цвят е да изпробвате на място. Имайте предвид, че на различните повърхности цветът може да прояви различен подтон. От гледна точка на теорията на цветовете, подтонът има голямо значение, за да може да се получи хомогенно съчетание на различните разцветки. За да избегнете лошата изненада, избирайте висококачествени бои, чиито цветове отговарят максимално на мострата.